Šefik Bešlagić
<s>Šefik Bešlagić, (Tuzla, 1906 – Sarajevo, 1990) je bosanskohercegovački naučni radnik, jedan od najboljih poznavalaca fenomena stećaka.</s>

<s>Završio je Učiteljsku školu 1928. godine u Sarajevu i Višu pedagošku 1937. u Zagrebu.</s><s>Tokom drugog svjetskog rata svrstao se u antifašističke redove i iz rata izašao sa činom kapetana.</s><s>Vanredno je studirao na Filozofskom fakultetu Beogradu 1949-1950.</s><s>Godine 1955. dobio je zvanje stručnog saradnika, 1959. zvanje savjetnika, a 1961. zvanje višeg stručnog saradnika.</s>

<s>Bio je direktor gimnazije u Doboju, referent u Ministarstvu za nauku i kulturu.</s>

<s>Preokupacija Bešlagićevog interesa je kamen, djelo ljudskog stvaralaštva u kamenu.</s><s>To su stećci, nišani, 
stolice i korita, pretežno nadgrobni spomenici, ali i natpisi, način izrade, simbolika ukrašavanja, pripadnost, rasprostranjenost, evidentiranje, konzerviranje, zaštita i upotrebna vrijednost kamena.</s><s>Višegodišnja tematska specijaliziranost rezultirala je ostvarenjima koja ga svrstavaju među najpoznatije historičare materijalne kulture Bosne i Hercegovine.</s>

<s>Stećci 
Od 1952. do 1967. radio je kao direktor Zavoda za zaštitu spomenika kulture BiH.</s><s>Tada je sa saradnicina Zemaljskog muzeja Sarajevo i drugih ustanova, prikupljao terenske podatke sa oko 300 nekropola stećaka u Jugoslaviji.</s><s>Od tada je veliki broj nekropola i pojedinačnih stećaka po prvi put registrovano.</s><s>Nakon toga se penzionisao.</s>

<s>Sukcsivno je sređivao prikupljenu građu i objavljivao rezultate.</s><s>Imao je jedinstvenu sposobnost u sistematizaciji opsežnog materijala.</s><s>Tako je stvorio sigurnu podlogu za daljnja istraživanja fenomena stećaka, i 1971 objavio knjigu STEĆCI, KATALOŠKO-TOPOGRAFSKI PREGLED</s>

<s>Potreba za naučnom sintezom i sveobuhvatnom monografskom studijom, kojom bi se odgovorilo na niz pitanja oko kojih se u to vrijeme vodila rasprava, pa i konfrontacija, navela ga je da 1983. god. napiše knjigu STEĆCI – KULTURA I UMJETNOST.</s><s>Pitanja vremena nastanka, teritorijalne raširenosti i pripadnosti, u ovoj knjizi dobilo je tumačenje koje je danas opšte prihvaćeno.</s><s>Te stavove prihvatio je i UNESCO u svom obrazloženju stavljanja stećaka na Listu svjetske baštine.</s>

<s>Stećci su srednjovjekovni nadgrobni spomenici, nastali od XII-XVI vijeka na teritoriji jugoistočne Evrope na kojoj su danas Bosna i Hercegovina, zapadna Srbija, zapadna Crna Gora i srednja i južna Hrvatska.</s><s>Značajni su po svojoj interkonfesionalnosti, i korišteni su kod ukopa pripadnika sve tri srednjovjekovne hrišćanske zajednice (Pravoslavna crkva, Katolička crkva i Crkva bosanska).</s>

<s>Bešlagić je objavio i naučne monografije o sudačkim stolicama i prvim nišanima u Bosni i Hercegovini, pojava koje su u uskoj vezi sa umjetnošću stećaka.</s>

<s>Odlikovanja 
 U toku rata odlikovan je Ordenom za hrabrost  
 Ordenom zasluga za narod III reda,  
 Poslije rata Ordenom rada II reda   
 Ordenom zasluga za narod sa srebrnom zvijezdom.</s><s>Dobitnik je Dvadesetsedmojulske nagrade BiH za 1972. god.</s><s>Dobitnik je Plakete grada Sarajeva,  
 Plakete grada Doboja i  
 Povelje Turističkog saveza Bosne i Hercegovine.</s>

<s>Djela 
 Kupres 1954.</s><s>Stećci u dolini Trebišnjice, Naše Starine 2, Sarajevo 1954, 180-212 
 Mastan Bubanjić, GDI BiH 7, Sarajevo 1955, 67-80.</s><s>Stari krstovi u Drežnici, NS 3, Sarajevo 1956, 179-188.38.</s><s>Stećci kod Raške Gore, NS 3, Sarajevo 1956, 253-260
 Stećci na Nekuku kod Stoca, GEM 21, Beograd 1958, 155-175.48.</s><s>Stećci na Duvanjskom polju, Starinar 7-8, Beograd 1958, 375-396
 Stećci na Blidinju 1959.</s><s>Nekropola stećaka Boljuni
 Kalinovik 1962.</s><s>Grborezi 1964.</s><s>Stećci u Ziemlju, Starinar 15-16, Beograd 1964-1965, 279-292.</s><s>Popovo 1966.</s><s>Trnovo, srednjovjekovni nadgrobni spomenici, Naše starine 11, Sarajevo 1967,101-135
 Stećci u Gornjem Hrasnu
 Stećci okoline Kladnja, NS 12, Sarajevo 1969, 155-177
 Stećci u Opličićima
 Ljubinje - srednjovjekovni nadgrobni spomenici 
 Stećci Centralne Bosne 1967.</s><s>Stećci - Kataloško-topografski pregled (1971.) 
 Stećci i njihova umjetnost 1971.</s><s>Nišani XV i XVI vijeka u Bosni i Hercegovini 1978.,
 Stećci u okolini Žabljaka, GEM 36, Beograd 1973, 111-138  
 Stećci - kultura i umjetnost 1982.</s><s>Kamene stolice u srednjovjekovnoj Bosni 1985.</s><s>Dijaci stećaka, Odjek XLI/18, Sarajevo 1988, 16
 Leksikon stećaka 2004.</s>

<s>Reference</s>

<s>Bosanskohercegovački historičari
Stećci
Historiografija srednjovjekovne Bosne</s>

